CELEX: E2015G0002
Language: bg
Date: 2015-09-24 00:00:00
Title: Решение на Постоянния комитет на държавите от ЕАСТ № 2/2015/SC от 24 септември 2015 година за създаване на Временен комитет за финансовия механизъм на ЕИП за периода 2014—2021 г. [2015/2024]

12.11.2015   
            
            
               BG
            
            
               Официален вестник на Европейския съюз
            
            
               L 295/63
            
         РЕШЕНИЕ НА ПОСТОЯННИЯ КОМИТЕТ НА ДЪРЖАВИТЕ ОТ ЕАСТ
   № 2/2015/SC
   от 24 септември 2015 година
   за създаване на Временен комитет за финансовия механизъм на ЕИП за периода 2014—2021 г. [2015/2024]
   ПОСТОЯННИЯТ КОМИТЕТ НА ДЪРЖАВИТЕ ОТ ЕАСТ,
   като взе предвид Споразумението за Европейското икономическо пространство (наричано по-нататък „Споразумението за ЕИП“),
   като взе предвид споразумението, което предстои да бъде сключено, относно нов финансов механизъм на ЕИП за периода 2014—2021 г.,
   като взе предвид споразумението, сключено между Кралство Норвегия и Европейския съюз, за създаването на финансов механизъм на Норвегия за периода 2014—2021 г.,
   РЕШИ:
   Член 1
   1.   Създава се Временен комитет за финансовия механизъм на ЕИП за периода 2014—2021 г., наричан по-долу „Временния комитет“, който трябва да започне да функционира в най-кратки срокове.
   2.   Временният комитет подпомага държавите от ЕАСТ в тяхната подготовка за изпълнението на финансовия механизъм на ЕИП за периода 2014—2021 г.
   3.   Временният комитет се отчита пред Постоянния комитет на държавите от ЕАСТ.
   4.   Временният комитет може да бъде подпомаган от мисиите на държавите от ЕИП и ЕАСТ към ЕС.
   5.   На датата, на която влезе в сила споразумението за създаването на финансовия механизъм на ЕИП за периода 2014—2021 г., или на датата за неговото предварително прилагане Временният комитет се заменя с Комитет за финансовия механизъм на ЕИП за периода 2014—2021 г.
   6.   Временният комитет обсъжда и оценява евентуална координация между финансовия механизъм на ЕИП и норвежкия финансов механизъм.
   7.   Временният комитет избира председател, който подлежи на одобрение от Постоянния комитет.
   Член 2
   Решението влиза в сила незабавно.
   Член 3
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 24 септември 2015 година.
      
         
            За Постоянния комитет
         
         
            и.д. председател
         
         Ingrid SCHULERUD
         
            генерален секретар
         
         Kristinn F. ÁRNASON